**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 10.09.2022, ora 08.00 – 11.09.2022, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 11.09.2022, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 10.09.2022, la ora 11:30, atenţionarea hidrologică nr. 64-COD GALBEN, valabilă în intervalul 10.09.2022, ora 12:00-11.09.2022, ora 09:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior (judeţul Maramureş), Tur (judeţul Satu Mare), Someşul Mare – bazin superior şi afluenţi bazin mijlociu şi inferior (judeţul Bistriţa Năsăud), Someşul Mic – bazin superior şi afluenţi bazin mijlociu şi inferior (judeţele: Bihor şi Cluj), Someş – afluenţii mici aferenţi sectorului aval S.H. Dej (judeţele: Cluj, Sălaj, Maramureş şi Satu Mare), Crasna – bazin superior şi afluenţi bazin mijlociu şi inferior (judeţele: Sălaj şi Satu Mare), Ier – bazin superior (judeţul Satu Mare), Barcău – bazin superior şi afluenţi bazin mijlociu şi inferior (judeţele: Sălaj şi Bihor), Crişul Repede – bazin superior şi afluenţi bazin mijlociu şi inferior (judeţele: Cluj şi Bihor), Crişul Negru – bazin superior şi afluenţi bazin mijlociu şi inferior (judeţele: Bihor şi Arad), Crişul Alb – bazin amonte S.H. Gurahonţ (judeţele: Hunedoara şi Arad), Arieş – bazin superior şi afluenţi bazin mijlociu şi inferior (judeţele: Alba şi Cluj), Mureş – afluenţii aferenţi sectorului aval confluenţă cu râul Târnava - amonte S.H. Săvârşin (judeţele: Alba, Sibiu, Hunedoara şi Arad), Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Chizătău (judeţele: Timiş şi Arad), Bistriţa (afluent al râului Siret) – bazin superior şi afluenţi bazin mijlociu şi inferior (judeţele: Suceava, Neamţ, Harghita şi Bacău), râurile din Dobrogea (judeţele: Constanţa şi Tulcea).**

**Fenomenele hidrologice periculoase se pot produce cu probabilitate şi intensitate mai mare pe unele râuri mici din judeţele: Maramureş, Satu Mare, Sălaj şi Bistriţa Năsăud.**

**Această atenţionare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ALBA, ARAD, BACĂU, BIHOR, BISTRIŢA-NĂSĂUD, CLUJ, CONSTANŢA, HARGHITA, HUNEDOARA, MARAMUREŞ, NEAMŢ, SATU MARE, SĂLAJ, SIBIU, SUCEAVA, TIMIŞ şi TULCEA (17 prefecturi) – COD GALBEN.***

**Debitele au fost în creștere ca urmare a precipitațiilor căzute în interval și propagării, exceptând cursul inferior al Mureșului, unde au fost în scădere și râurile din bazinele hidrografice: Caraș, Nera, Cerna, Vedea, cursul Prutului, bazinele mijlocii și inferioare ale Jiului, Argeșului, Ialomiței, Buzăului, Moldovei, Bârladului și bazinul inferior al Oltului, unde au fost relativ staționare.**

**Scurgeri importante pe versanţi, torenţi şi pâraie, viituri rapide pe râurile mici cu efecte de inundaţii locale şi creşteri mai importante de debite şi niveluri s-au înregistrat pe unele râuri din nordul, nord-vestul țării și zonele de munte din vestul țării ca urmare a precipitațiilor mai însemnate, sub formă de aversă, căzute în interval.**

**Debitele se situează în general la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul si peste normalele lunare) pe râurile din bazinele hidrografice: Crasna, Crișul Repede, Crișul Negru, Bega, Bârzava, Moravița, Mureș (exceptând Târnava Mică și afluenții din bazinul inferior), cursul mijlociu al Timișului, bazinele superioare și mijlocii ale Jiului, Bistriței, bazinul superior și inferior al Oltului, bazinele superioare ale Argeșului, Ialomiței, Trotușului și mai mici (sub 30% din mediile multianuale lunare) pe râurile din bazinele hidrografice: Caraș, Nera, Cerna, cursul superior al Siretului, cursul inferior al Bistriței, pe râurile din bazinul Bârladului și Jijia.**

**În inteval a fost emisă o atenționare hidrologică pentru fenomene imediate.**

**Debitele vor fi în general în creștere, exceptând râurile din bazinele superioare ale Begăi, Timișului, Bârzavei, Jiului, Argeșului, Ialomiței, Buzăului, Râmnicului Sărat, Putnei și cursul inferior al Mureșului, unde vor fi în scădere și râurile din bazinele hidrografice: Caraș, Nera, Cerna, Vedea, cele din Dobrogea, cursul Prutului, bazinele mijlocii și inferioare ale Jiului, Argeșului, Ialomiței, Buzăului și bazinul inferior al Oltului, unde vor fi relativ staționare.**

**Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri importante de debite şi niveluri, cu posibile depășiri ale COTELOR DE ATENȚIE, pe unele râuri din nordul, nord-vestul, centrul țării și zonele de munte, ca urmare a precipitațiilor mai însemnate sub formă de aversă prognozate.**

**DUNĂRE**

**Debitul la intrarea în ţară (secţiunea Baziaş) în intervalul 10-11.09.2022 a fost în ușoară scădere, având valoarea de 2250 m3/s, sub media multianuală a lunii septembrie (3800 m3/s).**

**În aval de Porțile de Fier debitele au fost în scădere pe sectorul Gruia-Giurgiu și în creștere pe sectorul Oltenița-Tulcea.**

**Debitul la intrarea în ţară (secţiunea Baziaş) va fi staționar (2250 m3/s).**

**În aval de Porțile de Fier debitele vor fi în scădere pe sectorul Gruia-Călărași, în creștere pe sectoarele Cernavodă-Hârșova și Galați-Tulcea și staționare pe sectorul Vadu Oii-Brăila.**

**2. Situaţia meteorologică în intervalul 10.09.2022, ora 08.00 –11.09.2022, ora 06.00**

**În ţară vremea a fost caldă în sud, est și centru, local călduroasă în Muntenia, unde abaterile pozitive față de normele perioadei au fost de până la 5...6 grade, iar în restul teritoriului valorile termice au fost apropiate de normal. Instabilitatea atmosferică s-a accentuat după orele amiezii în cea mai mare parte a țării și s-au semnalat averse torențiale însoțite și de descărcări electrice în Crișana, Maramureș, Transilvania, Moldova, Dobrogea, cea mai mare parte a Olteniei și Munteniei și local în Banat. Cantitățile de apă au depășit local 15...20 l/mp și pe alocuri 40...50 l/mp, iar în județele Brașov, Bacău (din surse externe) și Iași (din date meteo) au fost căderi de grindină. Vântul a suflat slab și moderat, cu intensificări în Dobrogea și la munte, dar de scurtă durată și în timpul ploilor, când pe raza județelor Bacău și Iași au fost consemnate vijelii. Temperaturile maxime s-au încadrat între 19 grade la Dumbrăvița de Codru și 33 de grade la Călărași, iar la ora 06 se înregistrau 10 grade la Curtea de Argeș și 21 de grade la Constanța-dig. Pe suprafețe mici în centru și vest s-a semnalat ceață.**

**Observație: în intervalul de diagnoză au fost în vigoare 18 mesaje pentru fenomene meteorologice periculoase imediate:**

**-6 avertizări cod portocaliu, 5 emise de către SRPV Bacău și 1 emisă de către SRPV Sibiu;**

**-12 atenționări cod galben, 6 emise de către SRPV Sibiu, 4 emise de către SRPV Timișoara și câte 1 emisă de către SRPV Cluj ți SRPV Craiova.**

**La Bucureşti vremea a fost caldă pentru această dată. Cerul a fost variabil, cu înnorări spre seară, când în unele cartiere au fost averse slabe. Vântul a suflat slab până la moderat. Temperatura maximă a fost de 30 de grade la Afumați și 31 de grade la Băneasa și Filaret, iar la ora 06 se înregistrau 17 grade la Băneasa, 18 grade la Afumați și 19 grade la Filaret.**

**3. Prognoza meteorologică în intervalul 11.09.2022, ora 08.00–12.09.2022, ora 8.00**

**În ţară, în sud și sud-est vremea se va menţine mai caldă decât în mod normal în prima jumătate a lunii septembrie, în timp ce în rest vor fi valori termice în jurul celor caracteristice perioadei. Cerul va fi variabil, cu înnorări, averse și trecător descărcări electrice în regiunile nord-vestice, nordice, centrale, la munte și pe arii restrânse în restul**

**teritoriului. Izolat cantitățile de apă vor depăși 20...30 l/mp şi vor fi condiţii de grindină. Vântul va sufla slab și moderat, cu intensificări la munte, mai ales pe creste, pe alocuri în sud-vest, dar şi asociat averselor. Temperaturile maxime se vor încadra între 18 și 29 de grade, iar cele minime între 8 şi 18 grade. Izolat vor fi condiţii de ceaţă.**

**La Bucureşti valorile termice vor scădea ușor, dar se vor situa în continuare peste normele caracteristice datei. Cerul va avea înnorări temporare, iar pe parcursul zilei, trecător, vor fi condiții să plouă slab. Vântul va sufla slab şi moderat. Temperatura maximă se va situa în jurul valorii de 28 de grade, iar cea minimă va fi de 12...14 grade.**

***II. CALITATEA APELOR***

**Nu au fost semnalate evenimente deosebite.**

***III. CALITATEA MEDIULUI***

1. **În domeniul aerului**

**Nu au fost semnalate evenimente deosebite.**

1. **În domeniul solului şi vegetaţiei**

**Nu au fost semnalate evenimente deosebite.**

**3. În domeniul supravegherii radioactivităţii mediului**

**Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.**

**4. În municipiul Bucureşti**

**În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.**

Direcția Comunicare